Oι αποστολές χρημάτων θεράπευαν τη δυσκολία που προέκυπτε στις συναλλαγές από την αργή κυκλοφορία, εξυπηρετούσαν την κερδοσκοπία, που γινόταν γύρω από την τρέχουσα τιμή των νομισμάτων και διευκόλυναν τις αγορές των αγαθών, που γίνονταν με μετρητά. Στο σημείο αυτό πρέπει να υπενθυμίσουμε τη διαρκή υποτίμηση του Τουρκικού νομίσματος: από το 1700 ως το 1800 υποτίμηση 193% (μέση ετήσια 3,07%). Έτσι η Μασσαλία το β' μισό του 18ου αιώνα έχει πλεονασματικό ισοζύγιο στις εξαγωγές χάρη στις μεταφορές και εξαγωγές νομισμάτων στην Οθωμανική Αυτοκρατορία.